
	Comisia pentru buget, finanţe şi bănci
	
	Bucureşti,        
Nr. 22/ 143/12.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.157/2008 pentru reglementarea unor măsuri privind datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică, cu care comisia noastră a fost sesizată în fond cu adresa Biroului Permanent nr.PL.x 121 din 18 februarie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/ 143/12.03.2009


RAPORT

asupra proiectului de Lege privind aprobarea Ordonanţei de urgenţă 

a Guvernului nr.157/2008 pentru reglementarea unor măsuri privind

 datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică
Cu adresa nr.PL.x 121 din 18 februarie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.157/2008 pentru reglementarea unor măsuri privind  datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică.

La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.1439/17.11.2008, avizul favorabil al Comisiei pentru industrii şi servicii transmis cu Nr.23/82 din 19 februarie 2009, avizul favorabil al Comisiei pentru învăţământ, ştiinţă, tineret şi sport şi avizul favorabil al Comisiei juridice, de disciplină şi imunităţi.
 Prezentul proiect de Lege are ca obiect de reglementare măsurile privind datoria datoria publică, în scopul aplicării art.14 din Ordonanţa de urgenţă nr.64/2007 privind datoria publică, cu modificările şi completările ulterioare. În acest sens,  proiectul de Lege prevede preluarea  de către Ministerul Finanţelor Publice, începând cu data de 1 ianuarie 2009, a împrumuturilor contractate de ordonatorii principali de credite sau de operatorii economici cu garanţia statului şi/sau contractate de MEF şi subîmprumutate acestora, şi cele contractate în regim tripartit, care au ca sursă unică de rambursare bugetul de stat, bugetul asigurărilor sociale de stat şi bugetul asigurărilor pentru şomaj. Obiectul preluării, conform art.14 din OUG 64/2007, îl reprezintă 146 de acorduri de împrumut, dintre care 41 împrumuturi directe, care sunt în prezent numai în rambursare şi nu necesită modificări în cadrul acordurilor, iar restul de 104 acorduri au făcut obiectul negocierilor cu finanţatorii în vederea preluării tragerilor  sumelor rămase în cadrul împrumuturilor şi/sau efectuării plăţii serviciului datoriei publice de către Ministerul Finanţelor Publice.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor doamna Graţiela Iordache, Secretar de Stat în Ministerul Finanţelor Publice.

La lucrările comisiei au participat 28 deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 16 februarie 2009, în calitate de primă Cameră sesizată.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
În urma dezbaterii proiectului de Lege privind aprobarea Ordonanţei de urgenţă a Guvernului nr.157/2008 pentru reglementarea unor măsuri privind  datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică, în şedinţa din data de 10 martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentul prezentat in anexă:
	Nr. crt
	Text Senat
	Text propus de comisie
	Motivarea amendamentelor propuse

	1.
	LEGE

privind aprobarea Ordonanţei  de urgenţă a Guvernului nr.157/2008 pentru reglementarea unor măsuri privind datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică


	nemodificat
	

	2.
	ARTICOL UNIC.- Se aprobă Ordonanţa de urgenţă a Guvernului nr.157 din 12 noiembrie 2008 pentru reglementarea unor măsuri privind datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică, publicată în Monitorul Oficial al României, Partea I, nr.802 din 28 noiembrie 2008, cu următoarea modificare:


	ARTICOL UNIC.- Se aprobă Ordonanţa de urgenţă a Guvernului nr.157 din 12 noiembrie 2008 pentru reglementarea unor măsuri privind datoria publică în scopul aplicării art.14 din Ordonanţa de urgenţă a Guvernului nr.64/2007 privind datoria publică, publicată în Monitorul Oficial al României, Partea I, nr.802 din 28 noiembrie 2008, cu următoarea modificare:


	

	2.
	- în tot cuprinsul Ordonanţei de urgenţă, denumirea „Ministerul Economiei şi Finanţelor” se înlocuieşte cu denumirea „Ministerul Finanţelor Publice”.


	Se elimină
	Nu este necesară această precizare deoarece OUG nr.221/2008 pentru stabilirea unor măsuri de reorganizare în cadrul administraţiei publice centrale, prevede că în cuprinsul actelor normative în vigoare, anumite denumiri ale unor autorităţi se înlocuiesc în mod corespunzător.


	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

